47. ΝΟΜΟΘΕΤ.ΔΙΑΤΑΓΜΑ υπ’ αριθ.4437 της 11/12 Νοεμ.1964 (ΦΕΚ Α΄ 220) Περί δημιουργίας θέσεως Υποναυάρχου Τεχνικού εν τω Β.Ν. και ετέρων τινών διατάξεων. ΄Αθρ.1.-1.Συνιστάται εν τω Β.Ν.1 θέσις Υποναυάρχου Τεχνικού επί αντιστοίχω μειώσει κατά μίαν των υφισταμένων οργανικών θέσεων Πλοιάρχων Τεχνικών. 2.Ο Υποναύαρχος Τεχνικός καταλαμβάνει την θέσιν του Τεχνικού Επιθεωρητού του Β.Ν. ή Αρχηγού Δ΄ Κλάδου ΓΕΝ, μετέχει δε του Ανωτάτου Ναυτικού Συμβουλίου μόνον επί τεχνικών θεμάτων και θεμάτων τεχνικής εκπαιδεύσεως. Επίσης μετέχει των Συμβουλίων κρίσεων και τοποθετήσεων των Ανωτέρων Τεχνικών Αξιωματικών μετά ψήφου ως και του Συμβουλίου Προαγωγών κατωτέρων Τεχνικών Αξιωματικών μετά ψήφου. «Εφ’ όσον Αρχηγός Κλάδου Τεχνικών Υπηρεσιών ΓΕΝ είναι τοποθετημένος Πλοίαρχος ή Αντιπλοίαρχος Τεχνικός τότε του Συμβουλίου προαγωγών κατωτέρων Τεχνικών Αξιωματικών μετέχει ούτος μετά ψήφου αντί του Υποναυάρχου Τεχνικού». Η εντός « » τελευταία διάταξις προσετέθη δια της παρ.5 άρθρ.1 Ν.Δ.4520/1966 (τόμ.36 σελ.230,01). 3.Ο Υποναύαρχος Τεχνικός αποστρατεύεται αυτεπαγγέλτως: α) Εφ’ όσον συνεπλήρωσε διετή υπηρεσίαν εις τον βαθμόν του Υποναυάρχου.  (Αντί της σελ.379) Σελ. 379(α) 290-061 Κατάσταση Υπαλλήλων Π.Ν. 37.Ε.α.46-47 β) Εφ’ όσον συνεπλήρωσε τριετή συνολικήν υπηρεσίαν ως Πλοίαρχος Ανώτερος Διοικητής «ή Αντιπλοίαρχος»(ΑΚΔ ή Τεχνικός Επιθεωρητής) και Υποναύαρχος, οπότε ο πλέον του έτους χρόνος παραμονής του ως Πλοιάρχου Ανωτέρου Διοικητού «ή Αντιπλοιάρχου» προσμετρείται εις τον χρόνον υπηρεσίας Υποναυάρχου της ανωτέρω περιπτ.(α), μειουμένου αντιστοίχως του διετούς χρόνου παραμονής του εις τον βαθμόν του Υποναυάρχου. Η προσμέτρησις του χρόνου παραμονής εις τον βαθμόν του Υποναυάρχου ως ανωτέρω περιπτ. (α) και (β), άρχεται από της ημερομηνίας υπογραφής του Β.Δ/τος της προαγωγής εις τον βαθμόν τούτον. Αι λέξεις «ή Αντιπλοιάρχου» προσετέθησαν δια της παρ.5 άρθρ.1 Ν.Δ.4520/1966 (τόμ.36 σελ.230,01). 4.Δια τους Υποναυάρχους Τεχνικούς δεν έχει εφαρμογήν η διάταξις της παρ.ιβ του άρθρ.41 του Ν.Δ.4028/1959 «περί ιεραρχίας και προαγωγών». 5.Ουδείς Πλοίαρχος Τεχνικός δύναται να προαχθή εις τον βαθμόν του Υποναυάρχου εφ’ όσον δεν έχει συμπληρώσει διετή συνολικήν υπηρεσίαν ως Πλοίαρχος Διευθυντής Τεχνικών Υπηρεσιών Β. Ναυστάθμου ή Ανώτερος Διοικητής (ΑΚΔ ή Τεχνικός Επιθεωρητής). 6.Κατά την πρώην εφαρμογήν του παρόντος άρθρου, Πλοίαρχοι Τεχνικοί, έχοντες διατελέσει πλέον της τριετίας Ανώτεροι Διοικηταί (ΑΚΔ και Τεχνικοί Επιθεωρηταί) προάγονται εις τον βαθμόν του Υποναυάρχου και αποστρατεύονται αυτεπαγγέλτως άμα τη συμπληρώσει διμήνου από της δημοσιεύσεως του εκδοθησομένου βάσει του παρόντος Νόμου, Β.Δ/τος προαγωγής εις τον βαθμόν του Υποναυάρχου. 7.΄Οριον ηλικίας του Υποναυάρχου Τεχνικού ορίζεται το 60όν έτος. 8.Κατά τα λοιπά εφαρμόζονται αι νυν ισχύουσαι περί Υποναυάρχων Β.Ν. διατάξεις. ΄Αθρ.2.-Υποναύαρχοι Β.Ν., αποστρατευθέντες δυνάμει Β.Δ/τος βασισθέντος επί υποβληθείσης αιτήσεως, παραιτήσεώς των και ακυρωθέντος εκ των υστέρων εκ διαπιστωθείσης μη υποβολής τοιαύτης, αποστρατευθέντες δε εκ νέου δι’ ετέρου Β.Δ/τος βασισθέντος επί άλλης αιτίας, επανέρχονται αυτοδικαίως εις την ενέργειαν, εφ’ όσον δεν έχουσι καταληφθή υπό του ορίου ηλικίας και θεωρούνται ως μηδέποτε απομακρυνθέντες των τάξεων του Β.Ν., του μεσολαβήσαντος χρόνου αποστρατείας  Σελ. 380(α) 290-062 των θεωρουμένου δι’ απάσας τας περιπτώσεις ως χρόνου πραγματικής υπηρεσίας, άνευ δικαιώματος λήψεως αναδρομικών αποδοχών. 2.Οι ανωτέρω εντός μηνός από της δημοσιεύσεως του παρόντος προάγονται υπό του ΑΣΕΑ εις τον ανώτερον βαθμόν αφ’ ης προήχθησαν νεώτεροί των, τιθέμενοι άμα τη προαγωγή των εις αυτεπάγγελτον αποστρατείαν. ΄Αρθρ.3.-Ανώτατοι Αξιωματικοί του Β.Ν. διατελέσαντες, κατά την διάρκειαν του δευτέρου Παγκοσμίου Πολέμου 1940-1944 Αρχηγοί Στόλου ως Υποναύαρχοι, και μη λαβόντες συν τη αποστρατεία των ανώτερον βαθμόν, προάγονται εν αποστρατεία εις τον ανώτερον βαθμόν και αν έτι έχουσι καταληφθή υπό του ορίου ηλικίας, άνευ ετέρου τινός δικαιώματος, δια Β.Δ/τος εκδιδομένου προτάσει του επί του Εθνικής Αμύνης Υπουργού. ΄Αρθρ.4.- Η Ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. 37.Ε.α.47 Κατάσταση Υπαλλήλων Π.Ν. 